== Personligt ==
Han var eneste barn af den ugifte 18-årige [[fabrik]]s[[arbejderske]] Karen Rolandsen. Sin barndom tilbragte han under meget beskedne kår hos bedsteforældrene, angiveligt fordi hans mor ikke kunne tilpasse sig livet som enlig mor i provinsbyen. Han gik i mellem- og gymnasieskole på [[Nykøbing Katedralskole]] fra [[1939]]-[[1945]], afbrudt af tilfangetagelse i [[Frøslevlejren]]. I 1945 flyttede han sammen med pædagog Maria Kujahn, datter af et venstreorienteret par, der var flygtet fra det [[Nazityskland|nazistiske Tyskland]]. Gert og Maria blev gift og skilt i 1952, men flyttede to år senere sammen igen og blev gift for 2. gang. De fik to sønner. Gert Petersen boede i sine ungdomsår i [[København]], fra 1958 til 1971 i [[Kastrup (Amager)|Kastrup]]. Hans sidste ca. 37 år boede han i [[Albertslund]].
Filosofi Politik Kommunikation Kultur Hobby